கேள்வி: விரியுருவகம் பற்றி நீங்கள் என்ன அறிந்துள்ளீர்கள்?
பதில்: பெயரெச்ச வாய்பாட்டில் ஆகிய என்னும் சொல்லும், வினையெச்ச வாய்பாட்டில் ஆக என்னும் சொல்லும், உருவக உருபாக விரிந்து வரும் உருவக அணி விரி உருவகம் எனப்படும். இந்த உருபுகள் மறைந்து வரின் அது தொகையுருவகம் எனப்படும். பாடல் கொங்கை முகையாக மென் மருங்குல் கொம்பாக அங்கை மலரா அடி தளிராத் - திங்கள் அளி நின்ற மூரல் அணங்கு ஆம் எனக்கு வெளி நின்ற வேனில் திரு தண்டியலங்காரம் நூல், பக்கம் 63, திருப்பனந்தாள் பதிப்பு, 1963 கொங்கை மொட்டு ஆகவும் இடை கொம்பு ஆகவும் கை மலர் ஆகவும் கால் அடி தளிர் ஆகவும் நிலா போல குளுமை தரும் சிரிப்பு வருத்தும் பெண் தெய்வம் ஆகவும் அந்தத் திருமகள் எனக்கு வெளியில் உலவும் இளவேனிலாக இருக்கிறாள்.